
Drage naše članice,
kako bi naš prostor svima bio ugodan, siguran i poticajan, molimo vas da zajedno čuvamo nekoliko jednostavnih pravila. Ona nisu tu da ograničavaju, već da nam pomognu da svaki trening protekne u najboljoj mogućoj atmosferi. ❤️
NAŠA MALA PRAVILA ZA UGODAN TRENING
1. Molimo vas da na trening dolazite na vrijeme.
U svoje vrijeme dolaska uračunajte presvlačenje odjeće i obuće, odlaganje stvari i eventualnu pripremu svoje stanice za vježbanje kako bismo trening mogle započeti zajedno i bez nepotrebnog kašnjenja. Molimo vas da na trening dolazite na vrijeme, najkasnije 5 minuta prije treninga, jer je zagrijavanje važan i neizostavan dio treninga te ako ono nije dobro odrađeno povećava se mogućnost ozljede. Kašnjenje remeti plan i tijek treninga te utječe na ostale vježbačice, a trener tada mora dodatno prilagođavati trening i posvetiti pažnju zagrijavanju članice koja je zakasnila. 
2. Molimo vas da na treningu koristite čiste tenisice. 
Molimo vas da na trening donesete čiste tenisice namijenjene isključivo za vježbanje u dvorani. Tenisice se izuvaju/preobuvaju odmah pri ulasku u dvoranu - tako naš prostor ostaje čist i ugodan za sve. 
3. Ručnik je obavezan.  
Molimo vas da na svaki trening ponesete svoj ručnik i koristite ga na spravama i podlogama tijekom vježbanja. Mala navika koja čini veliku razliku za higijenu i ugodu svih nas. 
4. Ad astra je prostor zdravih navika.   
Ljubazno vas molimo da ne pušite ispred ulaznih vrata fitness studija. Također vas molimo da pri izlasku iz dvorane ne izlazite s cigaretom na vidljivom mjestu. 

Ad Astra je prostor u kojem promičemo i podržavamo zdrav život, kretanje i brigu o sebi, pa želimo da i naš ulaz i prostor oko studija odražavaju vrijednosti koje zajedno živimo. Hvala vam na razumijevanju ❤️
5. Plaćanje članarine.    
Članarina se plaća najkasnije do 10. dana u mjesecu. Redovitim podmirivanjem članarine olakšavate nam organizaciju i omogućujete da se možemo posvetiti onome što nam je najvažnije – vama i vašem treningu. ❤️
U Ad Astri želimo da se svaka od vas osjeća dobrodošlo, sigurno i prihvaćeno. 
I za kraj… 
Ne moramo svaki put biti savršene.
Ne moramo uvijek imati svoj najbolji dan.
Ali možemo doći, dati koliko možemo i biti ponosne što smo napravile nešto dobro za sebe.
Hvala vam što svojim ponašanjem, energijom i osmijehom pomažete da Ad Astra bude više od mjesta za trening – mjesto na koje se žene rado vraćaju. ❤️

